छात्र अपने जीवन में कई ऐसे लोगों से मिलते है जो उनकी ज़िंदगी में "अध्यापक" का काम करते हैं | हर कोई और हर चीज़ भरपूर कोशिश करती है उन्हें प्रोत्साहित करने के लिए, उनसे काम करवाने के लिए और उन्हें ऐसे लोगों में बदलने में जिन पर सारी दुनिया नाज़ करे | इतनी दखलंदाजी की वजह से छात्र अक्सर अपनी पहचान ढूँढ़ते रह जाते हैं और हर कोई जो उन्हें प्रभावित करने की कोशिश करता है उस पर शक करते हैं |  एक बार वह उसकी पहचान कर लेते हैं तो वह इस दबाव को सँभालने के लिए एक नीति अपना लेते हैं "में आपको तब अपनी ज़िंदगी में प्रभाव डालने दूंगा जब आप मुझे विश्वास दिलाओगे की आप इस लायक हो" | यह नीति एक तरीका है यह सुनिश्चित करने का की वह हमेशा सही इंसान से बात करें | यह नीति तब मुसीबत बन जाती है जब कोई गलत इंसान उन को प्रभावित करने की कोशिश करता है या कोई अच्छा इंसान अपना प्रभाव उन पर डालने में असमर्थ रहता है | अगर आप छात्रों को प्रोत्साहित करना चाहते हैं तो आपको ये साबित करना होगा की क्यूँ उन्हें आपकी बातें सुननी चाहिए | वह पहले दिन आप पर शक करेंगे पर आपको उनका भरोसा और इज्ज़त जीतने की कोशिश करनी होगी | इसके लिए आपको कुछ ऐसा करना होगा जिससे उनका ध्यान आपकी तरफ आकर्षित हो जाये | आपको अलग दिखना चाहिए और उन्का ध्यान अपनी तरफ केन्द्रित करके उसे बनाये रखना चाहिए | छात्रों पर एक सकारात्मक छाप छोड़ने के कुछ आसान तरीके नीचे लिखे हैं:  अपनी बात को सही से पेश करें | एक राय बनाएं और उसको सही वक़्त पर सबके सामने रखें | ज्यादा न बोलें और न ही अपनी राय सब जगह दें | आपको देखकर उन्हें ऐसे लगना चाहिए जैसे आप बहुत समझदार, पढ़े लिखे और निडर हैं | अपने आपको ऐसे न दिखाएं जैसे आप बहुत घमंडी और स्वकेन्द्रित हैं | जो आप पढ़ा रहे हों उसके बारे में भावुक बनें | अध्यापक की बड़ी आँखें , हल्की सी हंसी और एक जोश छात्रों को खूब ख़ुशी देता है | अगर उन्हें आपके विषय में रूचि नहीं भी होगी तो भी आपका व्यव्हार उन्हें ख़ुशी देगा | ऊपर से अगर आप अपने विषय के प्रती अपना प्यार को ऐसे ज़ाहिर करेंगे तो वह आपको "सच्चा" समझेंगे | जोशीले बनें | जोश बनाये रखना बहुत ही अच्छा भाव होता है | अगर अध्यापक मन से छात्रों को पढ़ायेगा तो उन्का उब जाना थोडा मुश्किल होगा | यह कोशिश करें की आप में वो ताकत हो जिससे आप अपने और अपने विषय को उनके सामने सही से पेश कर सकें | अपनी वेशभूषा पर ध्यान दें | आपको दूसरों पर एक अमिट छाप छोडनी है; याद रहे की आप जब कक्षा में घुसें तो अच्छे दिखें | एक साधारण इंसान से थोड़ा अलग दिखने की कोशिश करें | एक साधारण अध्यापक जो करे उससे थोडा ज्यादा करें | मसलन अगर किसी भी छात्र को अपना कार्य समय से ख़त्म करने में दिक्कत हो तो अगली बार जब ऐसा हो तो उसे अलग से बुलाएं और उसके साथ उसका पूरा असाइनमेंट समझें | असाइनमेंट लिखने में और उसकी खोज में उसकी मदद करें और उसे और छात्रों का किया गया काम दिखाएं | ऐसा करने से कई समस्याओं का हल निकलता है; मसलन अगर छात्र का रवैय्या गलत है तो आप उनको बहाना बनाने के मौकों को कम कर रहे हैं और अगर उन्हें काम ख़त्म करने में वाकई कोई तकलीफ हो रही है तो उन्हें समझ आएगा की उसका सामना कैसे करना है |   ध्यान से बात सुनें , उनके हर सवाल का जवाब दें और यह जान लें की उन्को आपकी हरकतें समझ आ गई हैं | उन्हें ये समझाएं की आप उनके साथ दुबारा ऐसे काम नहीं करेंगे | उनसे पूछें की क्या वो यह बात समझ गए हैं और जब वो सहमती दे दें तब ही उन्को जाने दें | लेकिन ये याद रहे की ऐसा करने से छात्र आपका फायदा न उठाने लगें | आपको उनकी जो मदद करनी है करें पर अगर आपको लगे की ऐसा करने से आपके सिद्दांतों पर असर पड़ेगा तो फिर अपने आप को रोक लें | अगर आप चाहते हैं की छात्र आपके विषय को लेकर प्रोत्साहित रहे तो आपको उन्हें पाठ्यक्रम से थोडा ज्यादा ही पढ़ाना पड़ेगा | अपने विषय में जो भी नयी गतिविधियाँ हो रही हों उनके बारे में छात्रों को बताएं | मसलन अगर आप विज्ञान के अध्यापक हैं तो आप उनके लिए 1) कोई लेख ला सकते हैं कक्षा में पढने के लिए या 2) उन्हें लेख का एक सारांश दें, उससे जुड़े चित्र दिखाएं, उससे जुड़े प्रश्न और कुछ वाक्यों का मतलब पूछें और अगर किसी छात्र को वो लेख चाहिए तो वह कक्षा के बाद उसे दे दें | दूसरा विकल्प अच्छा तरीका है छात्रों को प्रोत्साहित करने का | आप को ये समझने की ज़रुरत है की ये आपका काम है की छात्रों में इस विषय को लेकर रूचि बड़े न की उस लेख की | एक ऐसा कार्य दें उन्हें करने के लिए जो मज़ेदार और अलग सा हो | मसलन आप अपनी कक्षा के छात्रों को विज्ञान(या जो भी विषय हो) उससे जुड़ा कोई नाटक करा सकते हैं जो वह छोटे बच्चों के आगे प्रदर्शित कर सकते हैं | पूरी कक्षा एक किताब लिख सकती है जो आप प्रकाशित करवा कर आस पास के पुस्तकालय में दान दे सकते हैं|  बस ये ध्यान रखें की ये विचार थोड़े हटके हों; आपको उन्हें ये सब कक्षा के वक़्त में कराना होगा या फिर विद्यालय के वक़्त में (आने जाने का वक़्त बचाने के लिए) और आपको सब के साथ मिलकर इस काम को करना है | मजाकिया बनने से आप छात्रों का मन लगा पाएंगे, विषय और रोचक बनेगा और आप उनसे आसानी से एक सम्बन्ध बना पाएंगे | सच तो ये है की अगर आप हमेशा गंभीर बने रहेंगे तो उन्के लिए बहुत मुश्किल होगा आपसे जुड़ने में और आप पर ध्यान देने में | इसका मतलब ये नहीं है की आपको हर बात पर मज़ाक करना चाहिए लेकिन अगर आप पढ़ाई के माहौल को और मज़ेदार बनायेंगे तो वह आसानी से प्रोत्साहित होंगे और जल्दी ही आपकी सिखाई बातों को मानेंगे | आपको छात्रों को ये भरोसा दिलाना है की आपकी बातें सुनने लायक हैं विशेषकर तब जब आप उन्हें अपने विषय की तरफ प्रोत्साहित कर रहे हों | आपको अपना हुनर दिखाना है | आप सिर्फ एक अध्यापक नहीं हैं, आप अपने कामों में बहुत योग्य और निपुण हैं | बिलकुल ऐसे अपने को दिखाएं जैसे एक नौकरी के साक्षात्कार के लिए दिखायेंगे | नम्र बनें पर इस बात को छुपायें नहीं | ये ध्यान रखें की उनसे बात करते वक़्त आपका अपने अनुभव के प्रती गर्व दिखाई दे | अगर आपके कुछ रुबावदार लोगों से ताल्लुकात हैं तो उन्हें बुलाएं | उनसे भाषण देने को न कहें बस सिर्फ एक साक्षात्कार जैसा कराएं | अगर आपके छात्रों को लगेगा की आपको आपके विषय की जानकारी नहीं है तो वह असाइनमेंट्स के वक़्त पर आलसी हो जायें और सोचेंगे की आप उन्के लिखे असाइनमेंट को सही से नहीं पढेंगे | अगर कोई छात्र बीमार या दुखी लगे तो उसे कक्षा के बाद मिलें और उससे पूछें की वो ठीक है के नहीं | जब आप ऐसा करें तो ऐसे दिखाएं की जैसे आप थोड़े व्यस्त हैं | उन्की तरफ देखें पर तब तक उन्को घूरते न रहे जब तक वो कोई जवाब न दें | अगर वो कहें की वो ठीक हैं तो ज्यादा पूछताछ की ज़रुरत नहीं हैं | बस ये कहें कि "मुझे लगा की तुम परेशान हो" और फिर बात को रफा दफा कर काम करते रहे | आपको उन्का ख्याल है ये बात ही उनके लिए काफी है |   अगर कोई छात्र देखेगा की आपको उसकी इतनी परवाह है और आपने उस पर ध्यान दिया है तो यह बात उसे मेहनत करने के लिए और प्रोत्साहित करेगी | अगर छात्र को लगेगा की आपको उसकी भावनाओं का ख्याल नहीं है तो वह मेहनत नहीं करना चाहेगा | अगर किसी छात्र को तकलीफ हो तो थोड़े नियम बदल दें | इसके लिए आपको थोड़ी परवाह दिखाने की ज़रुरत है पर इससे भरोसा जीतने में आसानी होती है | अगर कोई छात्र बार बार अपना काम नहीं कर के आ रहा हो और वो "फिर" आकर बोले की उसने काम नहीं किया है तो आपको समझना चाहिए की कुछ गड़बड़ है (फिर चाहे छात्र का रवय्या गलत हो) और उनकी मदद करें | चुपके से उन्हें काम पूरा करने का और वक़्त दें और विषय को थोड़ा आसान कर दें | माना की इससे नियम तोड़ने पड़ेंगे पर ऐसा करने से ये दुबारा न हो उसकी आशंका कम हो जायेगी | उससे ये साफ़ कह दें की दुबारा आप उसको इतनी रियायत नहीं देंगे | अगर छात्रों को लगेगा की आप उन्हें सिर्फ भाषण दे रहे हैं और आपको उनकी परवाह नहीं हैं तो वह प्रोत्साहित नहीं होंगे | अगर आप उनसे किसी राजनेतिक गतिविधि, किताब या किसी वैज्ञानिक प्रयोजन के बारे में पूछेंगे तो वो ज़रूर ख़ुशी खुशी अपने मन की बात बोल पाएंगे | अगर उन्हें लगेगा की आपको उनकी राय जानने में रुची है तो वह अपने विचार आपसे ख़ुशी से व्यक्त करेंगे |  ये ध्यान रखें की एक अच्छे वार्ता करने के लिए ये ज़रूरी है की बातचीत का कुछ अस्तित्व हो | यह कोशिश करें की छत्रों के पास अपनी कही बातों को साबित करने के लिए सबूत हों | बेशक अगर आप गणित या कोई विदेशी भाषा पढ़ा रहे हों तो छात्रों का अपनी राय पेश करना बहुत मुश्किल है तो कुछ उस विषय से जुडी हुई उचित जानकारी को कक्षा में बताएं | मसलन अगर आप कक्षा 8 के छात्रों को पढ़ा रहे हों तो आप उन्हें पढने के बेहतेरीन तरीकों के बारे में लिखा लेख सुना सकते हैं | अगर आप हमेशा भाषण देंगे तो छात्र आपको अपने से दूर कर देंगे | अगर आपको छात्रों को प्रोत्साहित रखना है तो आपको कक्षा में मतलब के विषयों पर चर्चा छेड़नी चाहिए | पूरी कक्षा से न पूछ कर एक एक छात्र से उन्का नाम लेकर अलग अलग सवाल करें | कोई भी छात्र ये नहीं चाहता है की जब उसका नाम लिया जाये तो उसके पास सवाल का जवाब न हो इसलिए हर छात्र इस डर से चर्चा में सही से शामिल होगा | इस से न सिर्फ छात्र कक्षा से पहले सारी जानकारी पढ़ कर आयेंगे पर वह कक्षा में आने से पहले खुश होंगे क्यूँकी उन्हें मालूम है की यहाँ उनकी राय को मान्यता दी जाती है | मसलन अगर आप किसी कक्षा में जायें और छात्रों को कहें की आप जानते हैं की वह सब बहुत अच्छे हैं और इस कक्षा में वो जानेंगे की कैसे दुनिया को बदला जा सकता है वह आपकी बात पर भरोसा नहीं करेंगे और आप उनकी नज़र में अपनी इज्ज़त खो देंगे | वो ये सोचेंगे की जब आप ने उन्को जानने की कोशिश नहीं की तो आपको कैसे पता की वो कैसे हैं | आप उन्हें कैसे बताएँगे की दुनिया को कैसे बदलना है जब आपने उन्हें दुनिया के बारे में अभी नहीं बताया है | ऐसा अगर वो सोच रहे हैं तो वो बिलकुल सही सोच रहे हैं |   अक्सर अध्यापकों के लिए सब छात्र एक जैसे होते हैं इसलिए वह सबसे एक तरीके से बात करते हैं, लेकिन एक अच्छे अध्यापक के लिए हर छात्र अलग होता है | उन्से "आप में से कुछ छात्र" इस तरीके से न बात करें ("कुछ वकील बनेंगे,कुछ डॉक्टर इत्यादी") | ऐसा भाषण तब दें जब आपकी उनके साथ कुछ ही क्लास बची हों और तब उन्का नाम लेकर उन्से बातें करें | थोड़ा बहुत हंसी मजाक करें और छात्रों को ज़ाहिर करें की आपको सब के बारे में कुछ बातें पता हैं | ये आपकी उम्मीदें हैं इन छात्रों से, जिस तरह से आपने अपने आपको उनके सामने साबित किया उसी तरह से "उन्होंने" अपने आपको आपके सामने साबित किया है | उन्का सामने ऐसे एहसासों से करवाएं जिन से वो वाकिफ नहीं थे | लोगों, समाज, देश और दुनिया से जुड़े मुद्दों पर चर्चा करें | कोई भी ऐसी चीज़ जो आपको ज़रूरी लगे, जिससे आप उन्हें प्रोत्साहित कर सकें वह उनसे बाटें | अब जब आपने उन्का भरोसा जीत लिया है और उन्होंने ये फैसला किया है की आप सुनने लायक हो तो वह आपके बात ज़रूर सुनेंगे | अगर वो आप की किसी बात से सहमत नहीं भी होंगे तो भी वो कोशिश ज़रूर करेंगे |  आपको अपने छात्रों को प्रोत्साहित करने में दिक्कत तब आयेगी जब वह आपके विषय को देखेंगे | हो सकता है की अगर आपका विषय इतिहास या साहित्य हो तो आप उन्हें उसकी रोज़ मर्रा की ज़िंदगी में ज़रुरत न समझा पाएं | कोई लेख या किताब का सर्वेक्षण लेकर आयें और उन्हें दिखाएं की वह जो सीख रहे उसका असर बाहरी दुनिया पर भी पड़ता है | अगर वे विषय से जुडी प्रयोगों को जानेंगे तो उनकी उसकी तरफ रूचि और बढ़ेगी |
Understand why motivating students is such a challenge. Make a positive impression. Go the extra mile. Offer extra information about your subject. Give assignments that let students think outside the box. Have a good sense of humor. Show that you're competent. Be on the lookout for students who need extra reassurance. Ask the students to share their opinions. Encourage lively class discussion. Get to know the students before you praise them. Show the students how your subject matter impacts the world.